חוק עידוד תרומות מזון

{{ח:התחלה}}
{{ח:כותרת|חוק עידוד תרומות מזון, התשע״ט–2018}}

{{ח:פתיח-התחלה}}
{{ח:מאגר|2075529}} {{ח:תיבה|ס״ח תשע״ט, 10|חוק עידוד תרומות מזון|https://fs.knesset.gov.il/20/law/20_lsr_518938.pdf}}; {{ח:תיבה|תשפ״ה, 88|תיקון|https://fs.knesset.gov.il/25/law/25_lsr_5220054.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ה}}
{{ח:ת}} בחוק זה –
{{ח:ת|סוג=הגדרה}} ”ארגון לחלוקת מזון“ – כהגדרתו {{ח:חיצוני|חוק הגנה על בריאות הציבור (מזון)#סעיף 159|בסעיף 159 לחוק המזון}};
{{ח:ת|סוג=הגדרה}} ”גוף ביטחון“ – צבא הגנה לישראל, משטרת ישראל, שירות בתי הסוהר והרשות להגנה על עדים;
{{ח:ת|סוג=הגדרה}} ”גוף ציבורי“ – כל אחד מאלה, למעט גוף שהוא מוסד רפואי כהגדרתו {{ח:חיצוני|פקודת בריאות העם#סעיף 24|בסעיף 24 לפקודת בריאות העם, 1940}}:
{{ח:תתת|(1)}} משרד ממשלתי או יחידת סמך שלו, למעט יחידות סמך במשרד ראש הממשלה או במשרד הביטחון, שעיקר פעילותן בתחום ביטחון המדינה;
{{ח:תתת|(2)}} הכנסת;
{{ח:תתת|(3)}} מבקר המדינה;
{{ח:תתת|(4)}} רשות מקומית;
{{ח:תתת|(5)}} חברה עירונית כהגדרתה {{ח:חיצוני|חוק יסודות התקציב#סעיף 21|בסעיף 21 לחוק יסודות התקציב, התשמ״ה–1985}};
{{ח:תתת|(6)}} תאגיד שהוקם בחוק או מכוח סמכותו של שר שניתנה בחוק;
{{ח:תתת|(7)}} חברה ממשלתית או חברת בת ממשלתית כהגדרתן {{ח:חיצוני|חוק החברות הממשלתיות|בחוק החברות הממשלתיות, התשל״ה–1975}};
{{ח:תתת|(8)}} מועצה דתית;
{{ח:תתת|(9)}} צבא הגנה לישראל;
{{ח:תתת|(10)}} משטרת ישראל;
{{ח:תתת|(11)}} שירות בתי הסוהר;
{{ח:ת|סוג=הגדרה}} ”חוק המזון“ – {{ח:חיצוני|חוק הגנה על בריאות הציבור (מזון)|חוק הגנה על בריאות הציבור (מזון), התשע״ו–2015}};
{{ח:ת|סוג=הגדרה}} ”מזון“ – כהגדרתו {{ח:חיצוני|חוק הגנה על בריאות הציבור (מזון)|בחוק המזון}};
{{ח:ת|סוג=הגדרה}} ”מזון עודף“ – מזון ראוי למאכל אדם שאינו שאריות כהגדרתן {{ח:חיצוני|חוק הגנה על בריאות הציבור (מזון)#סעיף 11|בסעיף 11 לחוק המזון}}, ואשר אין בכוונת גוף ציבורי או מי שמספק שירותי הסעדה מטעמו לעשות בו שימוש, ואלמלא ייתרם – יושלך כפסולת;
{{ח:ת|סוג=הגדרה}} ”השר הממונה“, לעניין גוף ביטחון – כמפורט להלן:
{{ח:תתת|(1)}} לעניין צבא הגנה לישראל – שר הביטחון;
{{ח:תתת|(2)}} לעניין משטרת ישראל, שירות בתי הסוהר והרשות להגנה על עדים – השר לביטחון לאומי.

{{ח:סעיף|2|סייג לאחריות}}
{{ח:תת|(א)}} מי שתורם מזון לארגון לחלוקת מזון לא יישא באחריות אזרחית או פלילית לנזק שנגרם בשל תרומת המזון אם פעל לפי הוראות כל דין החלות עליו ולא התרשל.
{{ח:תת|(ב)}} ארגון לחלוקת מזון המוביל, מחזיק או מחלק תרומות מזון, וכן עובדיו ומתנדביו לא יישאו באחריות אזרחית או פלילית לנזק שנגרם בשל הובלה, החזקה או חלוקה של תרומות מזון אם פעלו לפי הוראות כל דין החלות עליהם ולא התרשלו.

{{ח:סעיף|2א|חובת תרומה של מזון עודף|תיקון: תשפ״ה}}
{{ח:תת|(א)}} גוף ציבורי המספק, בין בעצמו ובין באמצעות מי מטעמו, שירותי הסעדה לבאים בשעריו, ובכלל זה לעובדיו ולמקבלי שירות ממנו, לא יסרב סירוב שאינו מוצדק לבקשת ארגון לחלוקת מזון להתקשר עימו לשם איסופו של המזון העודף מחצריו, ובלבד שמתקיימים כל אלה:
{{ח:תתת|(1)}} היקף שירותי ההסעדה שניתנים באותם חצרים על ידי גוף ציבורי אחד או יותר הוא 500 מנות ליום עבודה לפחות;
{{ח:תתת|(2)}} הארגון לחלוקת המזון צירף לבקשתו תצהיר לפי {{ח:חיצוני|פקודת הראיות#סעיף 15|סעיף 15 לפקודת הראיות [נוסח חדש], התשל״א–1971}}, שלפיו הוא קבע נהלים פנימיים להבטחת בטיחות המזון, ובכלל זה לגבי סוג המזון שייתרם, והוא מתחייב לשמור על בטיחות המזון הנתרם, לפי {{ח:חיצוני|חוק הגנה על בריאות הציבור (מזון)|חוק המזון}};
{{ח:תתת|(3)}} איסוף המזון העודף לא יטיל על הגוף הציבורי עלות עודפת ישירה.
{{ח:תת|(ב)}} גוף ציבורי יודיע לארגון לחלוקת מזון שביקש להתקשר עימו על החלטתו המנומקת בבקשה בתוך 60 ימים ממועד הגשתה.
{{ח:תת|(ג)}} הוראות סעיף קטן (א) החלות לעניין סירוב לבקשה יחולו, בשינויים המחויבים, גם לעניין החלטת גוף ציבורי להפסיק את ההתקשרות עם ארגון לחלוקת מזון.
{{ח:תת|(ד)}} התקשר ארגון לחלוקת מזון עם גוף ציבורי לשם איסוף מזון עודף מחצריו, ימסור לגוף הציבורי ולמי שמספק מטעמו שירותי הסעדה, אם ישנו, עד 31 בינואר בכל שנה, אישור בכתב על אלה לעניין המזון שאסף מחצרי הגוף הציבורי בשנה הקלנדרית שקדמה לאותו מועד:
{{ח:תתת|(1)}} כמות המזון שאסף;
{{ח:תתת|(2)}} שיעור המזון שנעשה בו שימוש מתוך המזון שאסף, והשימושים העיקריים שעשה במזון.
{{ח:תת|(ה)}} בהתקשרות בין גוף ציבורי לארגון לחלוקת מזון לשם איסופו של המזון העודף מחצריו של הגוף הציבורי, יראו לעניין חוק זה גם את הגוף הציבורי, או את מי שמספק שירותי הסעדה מטעמו, אם ישנו, לפי העניין, כמי שתרם את המזון.
{{ח:תת|(ו)}} השר הממונה רשאי להורות בנוהל על אלה:
{{ח:תתת|(1)}} התאמות ביישום הוראות סעיף זה לגבי גוף ביטחון; התאמות הנוגעות לבטיחות המזון טעונות הסכמת שר הבריאות;
{{ח:תתת|(2)}} פטור ליחידות מסוימות בגוף ביטחון מהוראות סעיף זה, מסיבות ביטחוניות, ובלבד שתוקפו של הפטור יהיה לתקופה שלא תעלה על שנה בכל פעם.
{{ח:תת|(ז)}} שר האוצר, באישור ועדת העבודה והרווחה של הכנסת, רשאי לקבוע הוראות לעניין התקשרות של גוף ציבורי עם ארגון לחלוקת מזון לשם איסופו של מזון עודף מחצרי הגוף הציבורי.

{{ח:סעיף|3|אות הוקרה לתורם מזון|תיקון: תשפ״ה}}
{{ח:תת|(א)}} כדי לעודד תרומת מזון לארגונים לחלוקת מזון, יעניק שר הבריאות, על פי אמות מידה שיקבע, אותות הוקרה לעסקים ולגופים ציבוריים התורמים מזון.
{{ח:תת|(ב)}} אותות הוקרה כאמור בסעיף קטן (א) יוענקו אחת לשנה לעסקים ולגופים ציבוריים שהוכיחו כי הם תורמים מזון לארגונים לחלוקת מזון, והכול בהתאם לאמות מידה שנקבעו לפי סעיף זה.
{{ח:תת|(ג)}} אמות מידה לפי סעיף זה יפורסמו ברשומות ובאתר האינטרנט של משרד הבריאות.
{{ח:תת|(ד)}} רשימת העסקים והגופים הציבוריים שהוענקו להם אותות הוקרה תפורסם באתר האינטרנט של משרד הבריאות.

{{ח:סעיף|4|תחילה}}
{{ח:ת}} תחילתו של {{ח:פנימי|סעיף 3|סעיף 3}} ביום ד׳ בטבת התש״ף (1 בינואר 2020).

{{ח:חתימות|התקבל בכנסת ביום י״ג בחשוון התשע״ט (22 באוקטובר 2018).}}
* '''בנימין נתניהו'''
ראש הממשלה
* '''ראובן ריבלין'''
נשיא המדינה
* '''יולי יואל אדלשטיין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]